Ke ne ka ipotsa jaana: ‘A ke tla kgona go dira tiro eno? Ga ke a rutega e bile ga ke na maitemogelo.’ Batho ba ba godileng ba ba neng ba bona kafa ke tshwenyegileng ka gone ba ne ba nthaya ba re: “Maurice, se tshwenyege. Jehofa o tla go thusa. Le rona re tla go ema nokeng.” A bo mafoko ao a ile a nkgothatsa jang ne! Morago ga dikgwedi di se kae ke ne ka tshwanelwa ke go dira pego ya ngwaga le ngwaga ya kwa Myanmar ya tiro ya go rera e e neng e tla tsenngwa mo kgatisong ya 1967 Yearbook of Jehovah’s Witnesses. Ke ne ka dira pego eno ya ngwaga le ngwaga ya naga eno ka dingwaga di le 38 tse di neng tsa latela. Gangwe le gape, dilo tse di neng di direga di ne di mpontsha sentle gore Jehofa ke ene a kaelang tiro ya rona.